धर्मेंद्र ने वीडियो शेयर कर कहा- वो किसी अच्छे रोल के लिए तैयार हो रहा है
Bobby Does Intense Workout at 54: Dharmendra Shares Video, Says He's Getting Ready for a Good Role बॉलीवुड एक्टर धर्मेंद्र ने हाल ही में अपने बेटे बॉबी देओल का एक वर्कआउट वीडियो अपने सोशल मीडिया अकाउंट पर शेयर किया है
बॉलीवुड एक्टर धर्मेंद्र ने हाल ही में अपने बेटे बॉबी देओल का एक वर्कआउट वीडियो अपने सोशल मीडिया अकाउंट पर शेयर किया है, जिसमें बॉबी जिम में इंटेंस वर्कआउट करते हुए नजर आ रहे हैं। वीडियो में एक्टर जिम में जमकर पसीना बहा रहे हैं। इस वीडियो को शेयर करते हुए धर्मेंद्र ने खास कैप्शन भी लिखा है, जिसकी काफी चर्चा हो रही है। उन्होंने वीडियो को शेयर करते हुए लिखा, 'दोस्तों मेरा बॉब (बॉबी देओल) कुछ अच्छे रोल की तैयारी कर रहा है'।
धर्मेंद्र का वर्कफ्रंट 
धर्मेंद्र के वर्कफ्रंट की बात करें तो वह काफी सालों से इंडस्ट्री से दूर हैं। लेकिन 87 साल की उम्र में वो एक बार फिर कमबैक करने जा रहे हैं। जल्द ही एक्टर करण जौहर के निर्देशन में बनी फिल्म रॉकी और रानी की प्रेम कहानी में नजर आएंगे। इस फिल्म में उनके साथ आलिया भट्ट, रणवीर सिंह, प्रीति जिंटा, शबाना आजमी और जया बच्चन भी नजर आएंगी। वहीं, उन्होंने बीते दिनों जी 5 की सीरीज 'ताज: डिवाइडेड बाय ब्लड' में सूफी संत सलीम चिश्ती का किरदार भी निभाया था।
'अपने 2' में नजर आएंगे बॉबी 
बॉबी देओल के वर्कफ्रंट की बात करें तो वह जल्द ही संदीप रेड्डी वांगा की फिल्म 'एनिमल' और अनिल शर्मा निर्देशित 'अपने 2' में नजर आएंगे। इसके पहले वह 'आश्रम' वेब सीरीज में बाबा निराला के किरदार में नजर आए थे। बॉबी के इस किरदार को दर्शकों ने खूब पसंद किया था। इस सीरीज के पिछले तीन सीजन ने काफी धूम मचाई थी और अब जल्द ही चौथा सीजन आने वाला हैं।
